เตรียมการก่อนกำจัดรา กำจัดราจางๆ กำจัดราติดแน่นทนนาน
สปอร์ของเชื้อราอันตรายต่อสุขภาพมาก โดยเฉพาะถ้าสูดดมเข้าไป ก่อนกำจัดเชื้อราให้ป้องกันโดยสวมหน้ากากอนามัย ถุงมือยาง และแว่นตานิรภัยแบบไม่มีร่องหรือช่องระบายอากาศ   สปอร์ของเชื้อราอันตรายมากถ้าสูดดมเข้าปอด เพราะงั้นต้องใช้หน้ากากอนามัย N95 หรือแบบอื่นที่กรองฝุ่นละอองและเชื้อโรคได้ละเอียดกว่า ตั้งแต่เมืองไทยเจอปัญหามลพิษทางอากาศ ก็หาซื้อง่ายขึ้นเยอะเลย ทั้งตามห้าง ร้านขายยา และออนไลน์ ถ้าคุณเป็นภูมิแพ้ หรือไวต่อฝุ่น ต่อเชื้อรามาก ยิ่งต้องปกปิดร่างกายให้มิดชิด โดยสวมเสื้อแขนยาวหรือชุดหมีได้ยิ่งดี ถ้าเคลื่อนย้ายไม่ได้ ต้องกำจัดกันในบ้านจริงๆ ก็ต้องเปิดหน้าต่างก่อนเริ่มงาน แต่ที่แนะนำให้ทำนอกบ้านเพราะระหว่างทำความสะอาด คุณอาจเผลอทำสปอร์เชื้อราฟุ้งกระจายได้ ถ้าย้ายเฟอร์นิเจอร์ออกไปจะช่วยป้องกันไม่ให้เชื้อราลามไปที่เฟอร์นิเจอร์ชิ้นอื่นหรือมุมอื่นของบ้าน   ถ้าจะย้ายเฟอร์นิเจอร์ออกไปนอกบ้าน ให้ตัดถุงดำ 1 - 2 ถุงแล้วปูรองไว้ทั่วบริเวณ จะได้ป้องกันไม่ให้สปอร์ฟุ้งกระจายตอนขนย้ายเฟอร์นิเจอร์ น้ำยาทำความสะอาดหลายชนิด เช่น น้ำยาฟอกขาว ใช้แล้วจะเกิดไอหรือกลิ่นฉุนอันตราย เป็นขั้นตอนที่ต้องทำในบริเวณที่อากาศถ่ายเท ให้ใช้เครื่องดูดฝุ่นที่ประกอบหัวดูดและแผ่นกรองอากาศ HEPA filter ได้ จะได้กำจัดสปอร์ไปพร้อมกับฝุ่นผงและสิ่งสกปรก เวลาดูดให้ไถหัวดูดผ่านบริเวณที่มีเชื้อราช้าๆ และซ้ำหลายๆ ที เวลากำจัดฝุ่นในถุงเก็บฝุ่นหรือกระบอกของเครื่องดูดฝุ่น ต้องทำนอกบ้าน และเทใส่ถุงซิปล็อคหรือถุงดำซ้อนกันหลายชั้น จากนั้นรูดปิดหรือมัดปากให้สนิท แล้วทิ้งนอกบ้านเลย ถ้าเฟอร์นิเจอร์ขึ้นราบางๆ และมีกลิ่นอับชื้น ให้รีบเอาไปผึ่งลมตากแดด โดยยกเฟอร์นิเจอร์ออกไปตั้งนอกบ้านตอนเช้าๆ หลังจากน้ำค้างและความชื้นช่วงเช้ามืดหมดไปแล้ว ตากแดดทิ้งไว้ทั้งวันจนพระอาทิตย์ตกดินค่อยยกเข้าบ้าน จะตากแดดซ้ำอีก 1 - 2 วันก็ได้ถ้าจำเป็น   ถึงจะเป็นแค่ราจางๆ ก็ต้องใส่ถุงมือ หน้ากากอนามัย และแว่นตานิรภัย เพราะยังไงก็มีสปอร์ ท่องไว้ว่าเชื้อราจะร่าเริงเมื่อเจอความชื้น เพราะงั้นถ้าบ้านใครไม่ค่อยเปิดแอร์ พอหน้าฝน ฝนตกบ่อยๆ ก็อับชื้น ให้ขนเฟอร์นิเจอร์ไปไว้ในห้องเล็กๆ แล้วเปิดเครื่องดูดความชื้น (dehumidifier) ก็ได้ผลเหมือนยกไปตากแดด ถ้าอยากให้การตากแดดฆ่าเชื้อราได้มีประสิทธิภาพยิ่งขึ้น ลองผสมน้ำกับน้ำส้มสายชูกลั่นขาวในสัดส่วนที่เท่ากัน แล้วใช้ฉีดพ่นตามเฟอร์นิเจอร์ช่วงเช้า ตอนเอาออกไปตากแดด ถ้าเป็นราจางๆ แต่ทนแดดไม่ยอมหาย ให้ลองเทวอดก้าถูกๆ ใส่ขวดสเปรย์แล้วฉีดพ่นให้ทั่วเฟอร์นิเจอร์ จากนั้นผึ่งลมตากแดดไว้ บอกเลยว่าได้ผลสุดๆ ไม้ที่ทาสีหรือย้อมไม้ไว้ ราจะไม่ค่อยกินลึกลงไปในเนื้อไม้ แค่ใช้น้ำยาทำความสะอาดอ่อนๆ ก็หายแล้ว เชื้อราที่ทนแดดและวอดก้า แต่ไม่ฝังลึกมาก ให้ใช้น้ำยาทำความสะอาดไม่แรงมาก โดยผสมน้ำยาล้างจานกับน้ำอุ่น 1 ถัง แล้วใช้แปรงขนนุ่มขัดวนเบาๆ บริเวณที่ขึ้นรา  เสร็จแล้วให้เช็ดทำความสะอาดด้วยผ้าขนหนูชุบน้ำบิดหมาด ถ้ากำจัดเชื้อราหมดจดแล้ว ก็เช็ดซ้ำด้วยผ้าแห้งอีกที แต่ถ้ารายังอยู่ ให้ทำซ้ำตามขั้นตอน ก่อนขัดด้วยน้ำยา ให้ทดสอบตรงจุดเล็กๆ ลับตาของเฟอร์นิเจอร์ก่อน เพราะแปรงขัดบางชนิดอาจทำสีย้อมไม้ลอกได้ เพราะใช้ฆ่าเชื้อราได้เห็นผลดีเยี่ยม ถ้าน้ำยาล้างจานไม่ระคายเชื้อรา ก็ต้องเจอฉีดด้วยน้ำส้มสายชู ให้เทใส่ขวดสเปรย์แล้วฉีดพ่นให้ทั่วเฟอร์นิเจอร์ จากนั้นทิ้งไว้ 1 ชั่วโมงแล้วเช็ดออกด้วยผ้าชุบน้ำบิดหมาด  ถ้าไม่หายก็ลงน้ำส้มสายชูซ้ำตามเดิม ถ้ากำจัดเชื้อราได้ในที่สุดค่อยเช็ดด้วยผ้าแห้ง ผสมน้ำยาทำความสะอาดที่มีติดบ้าน คือน้ำยาล้างจาน น้ำยาฟอกขาว กับน้ำ 1 ถัง สัดส่วนคือน้ำยาล้างจาน 1/4 ถ้วยตวง (60 มล.) น้ำยาฟอกขาว 2½ ถ้วยตวง (590 มล.) และน้ำ 5 ถ้วยตวง (1 - 1.5 ลิตร) ผสมแล้วคนให้เข้ากัน  ถ้าเฟอร์นิเจอร์ไม้ขึ้นราแค่ที่พื้นผิวด้านบน ยังพอกัดออกด้วยน้ำยาฟอกขาวได้ แต่ถ้าราฝังลึกในเนื้อไม้ ก็ต้องมีสารลดแรงตึงผิว (surfactant) ช่วย เช่น น้ำยาล้างจาน  น้ำยาฟอกขาวทำเสื้อผ้าหรือพรมที่ย้อมสีด่างหรือถึงขั้นกลายเป็นสีขาวได้ เพราะงั้นต้องระวังถ้าจะกำจัดเชื้อราด้วยน้ำยาฟอกขาว โดยใส่เสื้อกาวน์ ชุดหมี หรืออย่างน้อยก็เสื้อแขนยาวปิดมิดชิด แต่ควรเป็นเสื้อผ้าเก่าหรือเปื้อนได้ไม่เป็นไร เอาแปรงขนแข็งหรือฟองน้ำหยาบจุ่มน้ำยา จากนั้นใช้ขัดวนโดยออกแรงพอประมาณให้ทั่วบริเวณที่ขึ้นรา เสร็จแล้วผึ่งลมจนเฟอร์นิเจอร์แห้ง ถ้ายังไม่หายหรือจางลง ก็ทำซ้ำตามขั้นตอนได้  จะได้ผลกว่าถ้าย้ายเฟอร์นิเจอร์ไปนอกบ้าน แล้วทำความสะอาดด้วยน้ำยาฟอกขาวเจือจางตามวิธีการที่ว่ามา เสร็จแล้วตากแดดผึ่งลมไว้ ขัดไม้ด้วยแปรงขนแข็งอาจทำให้สีย้อมหรือสีเคลือบลอกได้ แบบนี้ก็ต้องย้อมไม้เคลือบเงากันใหม่ ถ้าน้ำยาสูตรนี้กำจัดราได้ไม่หมดจด แปลว่าราน่าจะฝังรากลึกเกินจะกำจัดด้วยน้ำยาทำความสะอาดอย่างเดียว ให้ใช้กระดาษทรายละเอียด (เบอร์ 120 - 220) ขัดเบาๆ บริเวณที่ขึ้นรา โดยขัดตอนที่ไม้ยังชื้นๆ สปอร์ของราจะได้ไม่ฟุ้งกระจาย จากนั้นลงน้ำยาฟอกขาวเจือจาง แล้วผึ่งลมไว้  ไม้ที่ย้อมและเคลือบเงาแล้ว ถึงขัดด้วยกระดาษทรายเบาๆ ก็ทำสีเคลือบลอกได้ ต้องเคลือบซ้ำหลังกำจัดรา
สวมถุงมือยาง แว่นตานิรภัย และหน้ากากอนามัย. ยกเฟอร์นิเจอร์ไปกำจัดเชื้อรานอกบ้าน สปอร์จะได้ไม่ฟุ้งกระจาย. ดูดฝุ่นบริเวณที่มีรา. ราจางๆ ต้องฆ่าด้วยแดด. ฉีดพ่นละอองวอดก้า. ถ้าราไม่ยอมหาย ให้ขัดออกด้วยน้ำยาล้างจานกับแปรงขนนุ่ม. ถ้าน้ำยาล้างจานไม่ได้ผล ให้เปลี่ยนไปใช้น้ำส้มสายชูกลั่นขาวแทน. ใช้น้ำยาฟอกขาวเจือจางถ้าราฝังแน่น. ลงน้ำยาฟอกขาวเจือจางที่เฟอร์นิเจอร์. ถ้าใช้น้ำยาไม่ได้ผล ต้องใช้กระดาษทรายขัดออก.
https://www.wikihow.com/Remove-Mold-from-Wood-Furniture https://www.wikihow.com/Remove-Mold-from-Wood-Furniture https://www.wikihow.com/Remove-Mold-from-Wood-Furniture
Prepping to Clean the Mold Cleaning Light Mold Removing Stubborn Mold